Nepomuki Szent János új helyére került - www.dunataj.sk
Kezdőlap RÉGIÓ Nepomuki Szent János új helyére került
Nepomuki Szent János új helyére került
Az elmúlt napokban új helyére került Ógyalla egyik barokk szakrális emléke, Nepomuki Szent János szobra. A szobor korábban a régi benzinkút közelében volt, most pedig a Szent László-templom oldalában kapott méltó helyet.
Nepomuki János valamikor 1340 és 1350 között született, a csehországi Pomuk (ma: Nepomuk) városkában, Plzeň (németül: Pilsen) közelében, német-cseh ősökkel rendelkező szülők gyermekeként. 1369-ben császári jegyző lett a prágai érseki kancellárián. 1389-ben Johann von Jenstein prágai érsek kinevezte általános helynökévé. Ezekben az években nagyon feszült volt a viszony a prágai érsek és az uralkodó, IV. Vencel cseh és német-római király között. 1392-ben az érsek panaszlevelet adott át a királynak, amiben sérelmezte az egyház és a klérus elnyomását, és sürgette a helyzet jogi tisztázását. A király haragját nem csak ez az intézkedés váltotta volna ki, hanem az is, hogy Nepomuki János, a királyné gyóntatója nem volt hajlandó megszegni a gyónási titkot. A király 1393-ban elfogatta Jánost, kegyetlenül megkínoztatta (a kínzásban állítólag személyesen is részt vett), és végül a Károly-hídról a Moldva folyóba dobatta. János holttestét az érsek a prágai Szent Vitus-székesegyházban helyeztette örök nyugalomra. A folyók, hidak, hajósok, vízimolnárok, halászok védőszentje, ezen felül a gyónási titok mártírjaként tartják számon .
Előző cikkA szerződés aláírva, elkezdődhet a városi világítás modernizációja
Következő cikkFolytatódik a fűnyírás